মেধাবী হওয়া সত্ত্বেও সাকিবের এই ধারাবাহিক ব্যর্থতায় হতাশ তার শিক্ষকরাও। শ্রেণি-শিক্ষক পরম মমতায় কাছে ডাকলেন তাকে। খুঁজে বের করলেন তার সমস্যা। বললেন, সাকিব! এ জীবন খুবই সংক্ষিপ্ত। এর প্রতিটি সেকেন্ড আমাদের জন্য মহা মূল্যবান। এ সম্পদ একবার হাতছাড়া হলে শত চেষ্টা করেও তাকে ফিরিয়ে আনা সম্ভব নয়। তাই এ অল্প সময়ের মধ্যে পৃৃথিবীর কল্যাণ লাভের জন্য যেমন মনে-প্রাণে চেষ্টা চালাতে হবে, তেমনি প্রস্তুতি নিতে হবে আখিরাতেরও। এ জন্য একজন মুমিনের কোনো অবসর নেই। মনে রাখবে, সময়ের মূল্য উপলব্ধি না করলে শেষ-নিঃশ্বাসের পূর্বক্ষণেও আক্ষেপ ছাড়া আর কোনো পথ খোলা থাকবে না।